หุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ 10,939.95 จุด เพิ่มขึ้น 131.24 จุด ด้านแนสแดค ปิดที่ 2,460.51 จุด เพิ่มขึ้น 55.69 จุด
6 ต.ค. 2554

ดัชนีหุ้นดาวโจนส์ ปิดที่ 10,939.95 จุด เพิ่มขึ้น 131.24 จุด ด้านแนสแดค ปิดที่ 2,460.51 จุด เพิ่มขึ้น 55.69 จุด
ตลาดหุ้นสหรัฐฯวานนี้ ปิดบวกเป็นวันที่ 3 ติดต่อกัน หลังมีสัญญาณว่ายุโรปกำลังบรรลุข้อตกลงสำหรับยับยั้งวิกฤตหนี้สินกรีซและปกป้องเหล่าธนาคารเจ้าหนี้ในภูมิภาคจากผลกระทบต่อกรณีที่เอเธนส์อาจผิดนัดชำระหนี้
ดัชนีหุ้นดาวโจนส์ เพิ่มขึ้น 131.24 จุด (1.21 เปอร์เซ็นต์) ปิดที่ 10,939.95 จุด แนสแดค เพิ่มขึ้น 55.69 จุด (2.32 เปอร์เซ็นต์) ปิดที่ 2,460.51 จุด เอสแอนด์พี เพิ่มขึ้น 20.07 จุด (1.79 เปอร์เซ็นต์) ปิดที่ 1,144.03 จุด
ขณะที่ราคาน้ำมันวานนี้ พุ่งแรง หลังพบสต็อกพลังงานสหรัฐฯลดลงเหนือความคาดหมาย บ่งชี้ถึงอุปสงค์ที่ยังแข็งแกร่งของชาติผู้บริโภครายใหญ่ของโลก
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 4.01 ดอลลาร์ ปิดที่ 79.68 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.94 ดอลลาร์ ปิดที่ 102.73 ดอลลาร์ต่อบาร์เรล หลังจากเมื่อวันอังคาร(4) ขยับลงต่ำกว่า 100 ดอลลาร์เป็นครั้งแรกนับตั้งแต่เดือนกุมภาพันธ์